Document ID: /roh_data/filtered/fineweb-2-filterrobots_roh.jsonl.gz/62119

Jamie Oliver sin visita ad Andeer
- Mesemna, 25.5.2016, 6:25
La crème de la crème tar il signun dad Andeer: l’icona da la cuschina da trend, Jamie Oliver, s'ha laschà mussar ad Andeer co ch’ins fa chaschiel.
« This man is called Floh and has been making cheese for 40 years he’s a top man. »
Jamie Oliver
star-cuschinier
Quai betg mo dad x-insatgi, ma d'in auter star: da Martin Bienerth da la sennaria d'Andeer. Cun diversas distincziuns e medaglias per ses chaschiel è er el in star sin ses champ d’activitad.
In cor per «ma plascha!»
Gia pli che 44’300 giadas han ils fans da Jamie Oliver marcà la fotografia dad el ed il signun dad Andeer sin Instagram cun in cor - e la cifra crescha ad in crescher.
Quests dis ha il signun dad Andeer survegnì visitas dal star da renum mundial, multimilliunari ed autur da cudeschs da cuschinar.
Jamie Oliver n’è dentant betg mo vegnì sulet – el ha prendì cun sai in team da camera per sa laschar declerar exactamain il chaschiel dad Andeer. Ch’el è persvadì da las qualitads dal signun san ins leger sper la fotografia.
RR actualitad 06:00
Emissiun tar quest artitgel
-
25.05.2016 08:40
25.05.2016 08:40
Il cuschinier renumà Jamie Oliver è stà sin visita ad Andeer tar il campiun mundial da chaschiel Martin Bienerth. Oliver è renumà per ses recepts simpels da products frestgs.